
Изх. № ……………………… 
ДО
ОБЩИНСКИ СЪВЕТ ЗЛАТОГРАД

ДОКЛАДНА   ЗАПИСКА
От Мирослав Янчев – Кмет на Община Златоград

Относно: Приемане на План за защита при бедствия на Община Златоград.

УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

	В изпълнение на Закона за защита при бедствия (ЗББ), създадения в негово изпълнение Съвет за намаляване на риска от бедствия на Община Златоград прие изготвен и актуализиран План за защита при бедствия (ПЗБ) на Община Златоград, на свое заседание, проведено на 30.01.2024 г. 
Планът за защита при бедствия на Община Златоград е изготвен на основание чл. 6, т. 3 и чл. 9 във връзка с чл. 62, ал. 2, т. 3 от Закона за защита при бедствия, съгласно „Указанията за разработването и готовността за изпълнение на планове за защита при бедствия“ на Съвета за намаляване на риска от бедствия към Министерски съвет на Република България. 
	Той се явява нов документ, който допълва, актуализира и изгражда действащия в момента План за защита при бедствия, одобрен с Решение на Общински съвет Златоград №  Д 150/30.06.2008 г., допълнен с Решение № Е 578/20.12.2013 г., като в настоящия момент (новият материал) отразява включените новоприети мерки, роли и задължения на действащите институции. 
	Основната цел на Общинския план за защита при бедствия е да се определи “Оценката на риска”, която има съществено значение върху различните видове бедствия и тяхното въздействие върху територията на Община Златоград. Съществено значение има набелязването на стратегически мерки за намаляване на последиците от тях. 
	Навременното планиране и предотвратяване на бедствията ще се изпълни и осъществи само чрез адекватно реагиране на всички институции, участващи пряко или косвено в случай на извънредна ситуация. 
	В 8 – те раздела са описани мерките, които ще се предприемат в случай на бедствие, основните лица, които ще ръководят операциите по спасяването и осигуряването на необходимите средства (храна, вода, подслон и др.), сценарий за различните видове бедствия, обяснителна записка, термини и определения за видовете бедствия. 
	Единната спасителна система е важна част от стратегията за намаляване на жертвите при катастрофални наводнения, земетресения, радиационна авария на АЕЦ, биологично заразяване на хора и животни извършени с цел терористични действия, свлачища и срутища, снегонавявания и други бедствия. Основните съставни части на Единната спасителна система са Главна дирекция “Пожарна безопасност и защита на населението” МВР, Областни дирекции на МВР и центровете за спешна медицинска помощ. Тези три звена имат водеща роля в дейността по защитата при бедствия. 
	Ако комуникацията и координацията между институциите при кризи бъде засилена, единствено тогава превенцията по защитата на населението ще бъде успешна. 
	Планът е изготвен в следните раздели:
	В Раздел I. Въведение в плана – описва се въведение в плана, целта на плана и описание на структурите и ролите в Общинския план. 
	В Раздел II. Профил на риска – анализират се рисковете, усилията и ресурсите вложени в планирането по защитата при бедствия, географското положение на града, настоящата статистика – като брой население, брой на заетите и безработните лица в общината, брой жилищни сгради по населени места и др. 
	Раздел III. Превенция – описва структурите, ролите и отговорностите за намаляване на риска при бедствия, оценките от бедствията и техния риск върху населението, приведени в табличен вид. 
	Раздел IV. Готовност –описват се съставните части на Единната спасителна система и тяхната готовност в случай на бедствие – като обучения и тренировки. 
	Раздел V. Реагиране –описват се действията, които се предприемат по време или непосредствено след самото бедствие. Целта е спасяване на човешкия живот, осигуряване на необходимите провизии за по дълго време на засегнатото население. 
	Раздел VI.  Възстановяване и подпомагане. 
	В този раздел се определят ролите, отговорностите на структурите, мерките и действията, които ще бъдат полезни и в помощ на пострадалите граждани. 
	Раздел VII. Мониторинг и оценка. 
	В този раздел се набляга на мониторинга върху околната среда, оценка на щетите и населението след бедствието, и възстановяването им във възможно кратък срок. Както и определяне на финансовите средства, необходими за изпълнение по възстановяването. 
	Раздел VIII. Сценарий – описва накратко сценария, който ще се разиграе в случай на бедствие. Описанието е за различните видове бедствия и тяхното ограничаване на територията на общината. 
	Приложенията към сега действащия Общински план за защита при бедствия са актуализирани и са приведени в настоящия им вид като приложение към новия документ. 
	Приложения: 
	Приложение № 1 – План за защита при земетресение на Община Златоград.
	Приложение № 2 – План за защита при наводнение на Община Златоград.
	Приложение № 3 – План за защита при ядрена и радиационна авария на Община Златоград.
Приложение № 4 – План за защита от биологично или бактериологично заразяване на територията на Община Златоград.
	Допълнителни приложения № 5, включени в плана са: 
1. Термини и определения;
2. Сценарии за различните видове бедствия;
3. Таблица „Оценка на риска” за Община Златоград; 
4. Схема за оперативна връзка с длъжностните лица; 
5. Схема за ранно предупреждение и оповестяване на органите за управление при заплаха от бедствия; 
6. Списъци с лекари и медицински персонал по здравни грижи; 
7. Списък на строителни фирми и наличната им техника; 
8. Списък на лицата, осигуряващи транспортните средства; 
9. Сборни евакуационни пунктове; 
10. Места за настаняване; 
11. Евакуационни пунктове; 
12. Списък с лицата, които трябва да бъдат уведомявани при аварии на Хвостохранилище “Ерма река” и язовир “Златоград”; 
13. Списък за контакти с членовете на щаба; 
14. Свлачища в района на Община Златоград; 
15. Телефонен указател на кметове и кметски наместници и други;
16. Справка за разстоянието до населените места.
	В изпълнение на чл. 9, ал. 11 от (ЗЗБ) Планът за защита при бедствия на Община Златоград е съгласуван с Областния съвет за намаляване на риска от бедствия, назначен от Областния управител на област Смолян, със Заповед №АП-03-18-3 от 04.01.2024 г.
	В тази връзка, с настоящата докладна записка, предлагам на Общински съвет Златоград да приеме така изготвения и актуализиран вариант на План за защита при бедствия на Община Златоград.
	С оглед горното, предлагам следния проект за 

РЕШЕНИЕ:

На основание чл.21, ал. 1, т. 23 във връзка с ал.2 от Закона за местното самоуправление и местната администрация и чл.9, ал. 11 от Закона за защита при бедствия, след съгласуване с Областния съвет за намаляване на риска от бедствия, Общински съвет Златоград
РЕШИ

Приема План за защита при бедствия на Община Златоград, съдържащ : Раздел I. – Въведение в ПЗБ, Раздел II. – Профил на риска ПЗБ, Раздел III. – Превенция ПЗБ, Раздел IV. – Готовност ПЗБ, Раздел V. – Реагиране ПЗБ, Раздел VІ. – Възстановяване и подпомагане ПЗБ, Раздел VІІ. – Мониторинг и оценка ПЗБ, Раздел VІІІ. – Сценарий ПЗБ и Приложения: План за защита при земетресения,  План за защита при наводнение, План за защита от ядрена и радиационна авария, План за защита от биологично или бактериално заразяване и приложения. 

Приложение : 
1. План за защита при бедствия на Община Златоград. 
2. Писмо от Областна администрация Смолян, с изх. № РД–01–21-564 от 06.03.2024 г. относно съгласуване на „План за защита при бедствия“ на Община Златоград;

С уважение,

МИРОСЛАВ ЯНЧЕВ
Кмет на Община Златоград

Изготвил:
Саймън Чаушев
Главен специалист „Гражданска защита”

Съгласувал:
Инж. Елка Чаушева 
Секретар на Община Златоград 

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

